L 17/80
MT
Il-Ġurnal Uffiċjali tal-Unjoni Ewropea
19.1.2023
ANNESS
Preżentazzjoni tal-kontenut tar-rapport annwali dwar il-prestazzjoni msemmi fl-Artikolu 134 tarRegolament (UE) 2021/2115
1.
SINTESI TAL-ISTAT TA’ IMPLIMENTAZZJONI TAL-PJAN STRATEĠIKU TAL-PAK FIR-RIGWARD TAS-SENA FINANZJARJA PREĊEDENTI
Din it-taqsima għandha tinkludi l-informazzjoni kwalitattiva msemmija fl-Artikolu 134(7)(a) tar-Regolament (UE) 2021/2115.
1.1.
Sommarju dwar l-istat tal-implimentazzjoni tal-Pjan Strateġiku tal-PAK Din is-subtaqsima għandha tinkludi sommarju tal-progress fl-implimentazzjoni tal-Pjan Strateġiku tal-PAK matul is-sena finanzjarja preċedenti.
Din is-subtaqsima tista’ tinkludi wkoll sommarju tal-kwistjonijiet ewlenin li affettwaw il-prestazzjoni tal-Pjan Strateġiku tal-PAK fis-sena finanzjarja preċedenti li għandu jiġi rrapportat fid-dettall fis-subtaqsima 1.2, inklużi l-miżuri meħuda biex jiġu indirizzati dawn il-kwistjonijiet.
1.2.
L-istat tal-implimentazzjoni tal-Pjan Strateġiku tal-PAK skont objettivi speċifiċi u trażversali Għal kull objettiv speċifiku u trażversali msemmi fl-Artikolu 6(1) u (2) tar-Regolament (UE) 2021/2115, din is-subtaqsima għandha tinkludi deskrizzjoni tal-kwistjonijiet li affettwaw il-prestazzjoni tal-Pjan Strateġiku tal-PAK fis-sena finanzjarja preċedenti, fejn xieraq bir-raġunijiet u, fejn rilevanti, b’deskrizzjoni tal-miżuri meħuda biex jiġu indirizzati dawn il-kwistjonijiet.
Din is-subtaqsima tista’ tinkludi spjegazzjonijiet relatati mad-devjazzjonijiet tal-valuri miksuba tal-indikaturi tarriżultati mill-istadji importanti korrispondenti biex jikkomplementaw l-informazzjoni li għandha tiġi pprovduta skont is-subtaqsima 2.1.
1.3.
Aspetti orizzontali tal-implimentazzjoni tal-Pjan Strateġiku tal-PAK Din is-subtaqsima għandha tinkludi deskrizzjoni tal-progress li sar lejn l-implimentazzjoni tal-Pjan Strateġiku talPAK fis-sena finanzjarja preċedenti, l-identifikazzjoni ta’ kwistjonijiet li jaffettwaw l-implimentazzjoni tal-Pjan Strateġiku tal-PAK fis-sena finanzjarja preċedenti, u, fejn rilevanti, miżuri biex jiġu indirizzati, fir-rigward talgovernanza, in-networks u l-azzjonijiet leġiżlattivi jew mhux leġiżlattivi nazzjonali rilevanti għall-implimentazzjoni u l-prestazzjoni tal-Pjan Strateġiku tal-PAK.
Din is-subtaqsima tista’ tinkludi deskrizzjoni tal-kwistjonijiet li affettwaw il-prestazzjoni tal-Pjan Strateġiku tal-PAK fis-sena finanzjarja preċedenti u li ma jistgħux jiġu rrapportati taħt objettivi speċifiċi jew trażversali fis-subtaqsima 1.2.
1.4.
Deroga mill-istandards tal-KAAT fl-2023 Jekk l-Istat Membru jkun uża d-deroga prevista fl-Artikolu 1 tar-Regolament ta’ Implimentazzjoni (UE) 2022/1317, din is-subtaqsima għandha tinkludi valutazzjoni tal-effetti tal-applikazzjoni ta’ tali deroga fuq is-sigurtà tal-ikel globali, fuq il-preservazzjoni tal-ambjent u fuq il-ġlieda kontra t-tibdil fil-klima, f’konformità mal-Artikolu 2(5) ta’ dak ir-Regolament ta’ Implimentazzjoni.
2.
INFORMAZZJONI KWANTITATTIVA, INFORMAZZJONI KWALITATTIVA DWAR ID-DEVJAZZJONI TAL-VALURI TALINDIKATURI TAR-RIŻULTAT MILL-ISTADJI IMPORTANTI U ĠUSTIFIKAZZJONI TAL-EĊĊESS TAL-AMMONTI UNITARJI MIKSUBA META MQABBLA MAL-AMMONTI UNITARJI PPJANATI
Din it-taqsima għandha tinkludi l-informazzjoni kwantitattiva msemmija fl-Artikolu 134(4) u (5) tar-Regolament (UE) 2021/2115.
Din għandha tinkludi wkoll informazzjoni kwalitattiva fir-rigward ta’ devjazzjonijiet mill-istadji importanti msemmija fl-Artikolu 134(7)(b) ta’ dak ir-Regolament.
Għandha tinkludi l-informazzjoni kwalitattiva obbligatorja msemmija fl-Artikolu 134(9) ta’ dak ir-Regolament.
Tista’ tinkludi l-informazzjoni kwalitattiva fakultattiva msemmija fl-Artikolu 134(8) ta’ dak ir-Regolament.